Szent István Egyetem Élelmiszertudományi Kar

**ÚTMUTATÓ a szakdolgozat és a diplomamunka beadásához**

2020-2021. tanév őszi félév

A Szent István Egyetem Élelmiszertudományi Karán a szakdolgozatok és diplomamunkák leadásának rendje a 2020-2021. tanév őszi félévében:

**A szakdolgozatok beadási határideje 2020. november 2. 12:00 óra**, a **diplomamunkák** és a szakirányú továbbképzéseken (szakmérnök/szaktanácsadó) a szakdolgozatok leadási határideje **2020. december 15. 12:00 óra.**

**A dolgozat beadásának módja**

*A Budai Campus Tanulmányi Osztályon kell leadni:*

Előre kitöltött és aláírt Könyvtári igazolást, hogy a hallgató nem tartozik kikölcsönzött dokumentummal a SZIE Entz Ferenc Könyvtár és Levéltárnak. Az igazolásokat a záróvizsga napjáig adhatják le hallgatói félfogadási időben.

A dolgozatot és a 2 oldalas Összefoglalót 1 példányban **CSAK ELEKTRONIKUS FORMÁBAN**, pdf formátumban kell benyújtani. Az elektronikus formában benyújtott dolgozatot és az Összefoglalót vízjellel kell ellátni.

A vízjel alkalmazásának módja: Microsoft Office Word:

Formátum/Háttér/Nyomtatott vízjel. Itt adható meg a háttérszöveg: a hallgató neve és Szakdolgozat vagy Diplomamunka ill. Összefoglaló felirat.

A dolgozatot és az Összefoglalót **on-line platformra feltöltve** kell benyújtani az alábbiak szerint:

1. **Regisztráció** a <http://admission.etk.szie.hu/> linken nevük, Neptun kódjuk és a rendszeresen olvasott e-mail címük megadásával. Minden záróvizsgára jelentkezett hallgató regisztráljon, még akkor is, ha úgy gondolja, hogy esetleg nem készül el a dolgozatával a határidőig.

2. A regisztráció után a megadott **e-mail** címükre küldött üzenet tartalmazza a **belépési paramétereket** (belépési link, felhasználónév és jelszó).

3. A **felületre belépve** fel tudja vinni **dolgozatai adatait** (cím, iparági technológia/specializáció/modul megadása, dolgozat típusa [kísérletes, szakirodalmi feldolgozás, tervezési/szervezési feladat megoldása] stb. majd a **dolgozatot és az összefoglalót** pdf formátumban **fel tudja tölteni.** Az adatok és a dolgozat, Összefoglaló feltöltésének **véglegesítéséhez a Beadás/Submit gombra** kell kattintani.

Részletes útmutató a kari honlapon a Hallgatóknak – Letölthető dokumentumok - Diplomamunka / szakdolgozat pontban érhető el.

**Az elektronikusan elkészített diplomadolgozat leadásának követelményei:**

• az összes melléklettel egybefűzött egy PDF dokumentum,

• a nyilatkozatok – könyvtári nyilatkozat a nyilvános vagy korlátozott hozzáférésről, szerzői nyilatkozat, titkosítási nyilatkozat (ha titkos a dolgozat) - a dolgozatban egy helyre kerüljenek.

• a fájlnév a hallgató neve ékezetek nélkül valamint a Neptun kód bármelyik két karaktere: (Minta\_Nora\_S4.pdf; TITKOS\_Minta\_Géza\_XZ.pdf – titkosított dolgozatnál)

• vízjellel ellátott a szerzői jog védelme érdekében,

• nincs jelszóval védve,

• tartalmazza a címoldalt.

A konzulens a dolgozatot a beadási határidőt követő 3 napon belül (2020. november 5. 24:00 óráig ill. 2020. december 18. 24:00 óráig) az on-line felületen tudja jóváhagyni. Ennek hiányában a dolgozat nem küldhető bírálatra!

Budapest, 2020. október 27. Pásztorné dr. Huszár Klára

 ÉTK oktatási dékánhelyettes